**Jake Sanderson** (s. 8. heinäkuuta 2002 Whitefish, Montana, Yhdysvallat) on yhdysvaltalais-kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet koko NHL:n varaustilaisuuden viidentenä pelaajana vuonna 2020 Ennen NHL-uraansa Sanderson pelasi Pohjois-Dakotan yliopiston joukkueessa..

Ura
---

### Seuraura

Sanderson syntyi Yhdysvaltain Montanan Whitefishissa, mutta hän muutti perheineen pian isänsä Geoffin pelaajauran päätyttyä Kanadan Albertan Stampede Cityyn. Sandersonin kasvattajaseura on Springbank Rockies. Hän pelasi juniorina myöhemmin NWCAA Stampsissa ja Calgary Flamesissa. Kaudella 2016–2017 Sanderson voitti Team Southin joukkueessa Alberta Cupin. Kootenay Ice varasi Sandersonin 67. pelaajana WHL:n varaustilaisuudessa 2017. Hän ei kuitenkaan siirtynyt CHL:ään, jotta Sanderson voisi pelata jatkossa Yhdysvaltain yliopistosarjoissa. Kauden 2007–2008 hän pelasi Edge Schoolin joukkueessa. Sanderson voitti samalla kaudella Albertan joukkueessa WHL Cupin.

Vuodet 2018–2020 Sanderson veitti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 hän toimi alle 17-vuotiaiden joukkueen ja kaudella 2019–2020 alle 18-vuotiaiden joukkueen kapteenina. Jälkimmäisessä kaudella Sanderson pelasi myös CCM/USA Hockey All-American Prospects Gamessa. Samalla kaudella myös USA Hockey palkitsi hänet kauden parhaana pelaajana yhdysvaltalaissyntyisenä junioripelaajana Dave Tyler Junior Player of the Year Awardilla.

Ottawa Senators varasi Sandersonin koko NHL:n varaustilaisuuden 2020 viidentenä pelaajana sekä ensimmäisenä puolustajana ja yhdysvaltalaispelaajana. Hän oli kuitenkin jo seuransa toinen varaus, sillä Senators varasi ennen Sandersonia myös San Jose Sharksilta pelaajakaupassa saamallaan kolmannella varausvuorolla saksalaishyökkääjä Tim Stützlen. Sanderson siirtyi kaudeksi 2020–2021 Pohjois-Dakotan yliopistojoukkueeseen.

Maaliskuussa 2022 Sanderson teki kolmen vuoden mittaisen tulokassopimuksen Senatorsin kanssa.

Syyskuussa 2023 Sanderson teki Senatorsin kanssa kahdeksan vuoden mittaisen ja yhteensä 64,4 miljoonan dollarin arvoisen jatkosopimuksen.

### Maajoukkueura

Sanderson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Sanderson pelasi myös World U-17 Hockey Challengessa vuonna 2018.

Pelityyli
---------

Jatkoaika.com -verkkolehden toimittaja Lassi Alasen mukaan Sanderson on erinomainen antamaan ensimmäisen peliä edistävän syötön. Alasen mukaan hän puolustaa keskialueella loistavasti luoden paljon katkoja ja kiekonriistoja sekä on vahva kamppailija puolustusalueella.

Muuta
-----

Sandersonin isoveli Benjamin pelaa hyökkääjänä Colorado Collegen yliopistojoukkueessa ja pikkuveli Sawyer pelaa hyökkääjänä C-nuorten sarja AEHL:n NWCAA Stampedersissa. Veljesten isä Geoff Sanderson pelasi omalla urallaan hyökkääjänä yli 1100 NHL-ottelua ja hän voitti myös Kanadan maajoukkueessa kaksi maailmanmestaruutta (1994 ja 1997). Geoffin serkut Wade ja Sheldon Brookbank pelasivat urallaan puolustajina NHL:ssä. Heistä Sheldon voitti myös Stanley Cupin Chicago Blackhawksissa vuonna 2013. Nykyään Wade toimii Blackhawksin kykyjenetsijänä ja Sheldon apuvalmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | US NTDP | USHL | 22 | 2 | 5 | 7 | 0 | 2 | 0 | 1 | 1 | 0 |
| 2019–2020 | US NTDP | USHL | 19 | 2 | 12 | 14 | 8 | – | – | – | – | – |
| 2020–2021 | Pohjois-Dakotan yliopisto | NCHC | 22 | 2 | 13 | 15 | 4 | – | – | – | – | – | JMM | 7 | 0 | 2 | 2 | 0 |
| 2021–2022 | Pohjois-Dakotan yliopisto | NCHC | 23 | 8 | 18 | 26 | 6 | – | – | – | – | – | OK | 1 | 0 | 1 | 1 | 0 |
| 2022–2023 | Ottawa Senators | NHL | 77 | 4 | 28 | 32 | 12 | – | – | – | – | – |
| 2 kautta | yhteensä | USHL | 41 | 4 | 17 | 21 | 8 | 2 | 0 | 1 | 1 | 0 |

Lähteet
-------

* Jake Sanderson The Internet Hockey Databasessa (englanniksi)
* Jake Sanderson Eurohockey-sivustolla (englanniksi)
* Jake Sanderson *Elite Prospects*. Everysport Media Group AB.  (englanniksi)

### Viitteet

1. ↑  Morreale, Mike G.: 2020 Draft: Sanderson could rank among best-ever defensemen at NTDP *NHL.com*.  20.2.2020. National Hockey League. Viitattu 13.1.2021. (englanniksi)
2. 1 2 3 4  Jake Sanderson *Elite Prospects*. Everysport Media Group AB.  (englanniksi)
3. ↑  Gilbertson, Wes: Jake Sanderson’s ascent to top NHL Draft prospect included several seasons in Calgary *calgarysun.com*.  3.10.2021. Postmedia Network Canada Corp. Viitattu 13.1.2021. (englanniksi)
4. ↑  All-Time Roster *biosteelallamericangame.com*. SportsEngine, Inc.  Arkistoitu 1.11.2020. Viitattu 13.1.2021. (englanniksi)
5. ↑  Morreale, Mike G.: Sanderson, top 2020 Draft prospect, named top junior player by USA Hockey *NHL.com*.  4.6.2020. National Hockey League. Viitattu 13.1.2021. (englanniksi)
6. ↑  Elite Prospects - NHL Entry Draft 2020 *eliteprospects.com*. Everysport Media Group. Viitattu 13.1.2021. (englanniksi)
7. ↑
8. ↑
9. ↑  Suhonen, Markus; Alanen, Lassi: Varaustilaisuuden top 20: Lafrenièren ja Byfieldin takaa erottuvat Venäjän suurlupaus, ruotsalainen superkolmikko ja saksalainen laatu *Jatkoaika.com*.  6.10.2020. Jatkoaika r.y. Viitattu 13.1.2021.
10. ↑  Ben Sanderson *Elite Prospects*. Everysport Media Group AB.  (englanniksi)
11. ↑  Sawyer Sanderson *Elite Prospects*. Everysport Media Group AB.  (englanniksi)
12. ↑  Geoff Sanderson *Elite Prospects*. Everysport Media Group AB.  (englanniksi)
13. ↑  Wade Brookbank *Elite Prospects*. Everysport Media Group AB.  (englanniksi)
14. ↑  Sheldon Brookbank *Elite Prospects*. Everysport Media Group AB.  (englanniksi)